1997.

Godina **1997** (**[[Rimski brojevi|MCMXCVII]]**) bila je redovna godina koja počinje u srijedu po gregorijanskom kalendaru (link pokazuje kalendar).
__NOTOC__
## Događaji

### Januar/Siječanj

* 1. 1. - Kofi Annan je novi generalni sekretar Ujedinjenih naroda, nakon Boutros Boutros-Ghalija (do kraja 2006).
* 2. 1. - Troje službenika Soroševog fonda u Hrvatskoj optuženo za utaju poreza, nakon kampanje protiv te organizacije koju je pokrenuo predsjednik Tuđman.
* 3. 1. - Prva sjednica prvog saziva Parlamentarne skupštine BiH u Sarajevu i Lukavici; takođe i prva sjednica Vijeća ministara u Lukavici (ko-predsjednici Haris Silajdžić i Boro Bosić).
* 5. 1. - Demonstracije u Srbiji 1996–1997.: akcija "Blokadom protiv blokade", demonstranti zakrčili automobilima glavne ulice u Beogradu (i opet 8. 1.).
* 5. 1. - "Kiparska raketna kriza": zvanično objavljeno da Kipar nabavlja PVO sistem S-300, na šta će Turska odgovoriti pretnjama ratom.
* 7. 1. - Alžirski građanski rat: u eksploziji bombe koju su u autobus podmetnuli islamski ekstremisti, poginulo najmanje 13 i ranjeno oko sto ljudi.
* ca. 7. 1. - Restrikcija gasa i struje u BiH, zbog izvoza.
* 10. 1. - Januarski događaji u Bugarskoj: gomila demonstranata upada u zgradu Narodnog sobranja. Predsednik Želev ne želi dati mandat za vladu Demokratskoj levici, čiji je predstavnik Žan Videnov dao ostavku krajem prošle godine usled ekonomske krize.
* 14. 1. - Državno sudbeno vijeće smjenilo predsjednika Vrhovnog suda Hrvatske Krunoslava Olujića.
* 14. 1. - Iz SPS-a isključeni Nebojša Čović, beogradski gradonačelnik, i Mile Ilić, šef socijalista u Nišu.
* 16. 1. - Rektor Prištinskog univerziteta Radivoje Papović teško povređen u eksploziji automobila-bombe (delo OVK); u prethodnih mesec dana ubijena i četvorica Albanaca lojalnih Srbiji.
* 16. 1. - Bivši bosansko-srpski političar Nikola Koljević pucao sebi u glavu (umro 25. 1.).
* 17. 1. - U saobraćajnoj nesreći poginuo crnogorski ministar inostranih poslova Janko Jeknić.
* 19. 1. - Jaser Arafat se nakon 30 godina vratio u Hebron - prema protokolu od pre dva dana, 80% grada predato Palestincima.
* 20 - 27. 1. - "Kordonom protiv kordona" u beogradskoj Kolarčevoj ulici.
* 22. 1. - Madeleine Albright je prva žena Državni sekretar SAD (do 2001).
* 22. 1. - Petar Stojanov je predsednik Bugarske nakon Želju Želeva (do 2002). 
* 24. 1. - Pobuna u Albaniji: nakon propasti finansijskih piramida, dolazi do nasilnih demonstracija u Ljušnji - zapaljena je gradska većnica. Pobuna se narednih dana širi i na druge gradove.
* 27. 1. - Svetosavska litija na čelu sa patrijarhom Pavlem "probija" kordon u Kolarčevoj ulici u Beogradu (tj. povukao se rano ujutru).
* 28. 1. - Viktor Klima je austrijski kancelar nakon Franza Vranitzkog (do 2000).
* 31. 1. - Tri Albanca ubijena u sukobu sa policijom kod Vučitrna, ranjena tri pripadnika MUP Srbije.

### Februar/Veljača
* 2/3. 2. - Policija tukla demonstrante na Brankovom mostu i širom centra Beograda.
* 4. 2. - Slobodan Milošević naložio premijeru Marjanoviću da sastavi specijalni zakon (*lex specialis*) kojim bi se priznale opozicione pobede na lokalnim izborima, po izveštaju OEBS.
* 4. 2. - Sudar dva transportna vojna helikoptera na severu Izraela, 73 mrtvih.
* 5. 2 - Zvonimir Marković, prvi hrvatski ambasador u Beogradu, predao akreditive predsedniku SRJ Liliću.
* 7. 2. - Na snazi je novi Zakon o područjima županija, gradova i općina u Republici Hrvatskoj, Zagreb je posebna jedinica.
* 10. 2. - U Srbiji, na Trećem kanalu, počelo emitovanje izuzetno popularne telenovele "Kasandra" (do septembra).
* 11. 2. - Skupština Srbije izglasala *lex specialis*. Rekonstruisana vlada, Radmila Milentijević novi ministar informisanja.
* 11. 2. - Pucano na Bošnjake koji su posetili groblje u Mostaru, jedan ubijen; 26 muslimanskih porodica izbačeno iz stanova.
* 13. 2. - Gradonačelnik Sofije Stefan Sofijanski je prelazni premijer Bugarske, do izbora u aprilu.
* 14. 2. - Arbitraža u Rimu donela odluku da Brčko ostaje još godinu dana u sastavu RS pod međunarodnom kontrolom.
* 14 - 18. 2. - STS-82: druga misija servisiranja Svemirskog teleskopa Hubble, značajno povećane mogućnosti.
* februar - U stranim medijima se izveštava da se u građanskom ratu u Zairu na Mobutuovoj strani bori izvestan broj plaćenika iz bivše Jugoslavije (→ Bela legija).
* 16. 2. - Inauguracija Aslana Mashadova za predsednika Čečenije.
* 17. 2. - Opljačkano predstavništvo KLM u Beogradu, uzeto $ 270,000 US i 20,000 DEM.
* 19. 2. - Deng Xiaoping, posljednji od vođa kineske revolucije, umro u 92 godini.
* 20. 2. - Crnogorski premijer Milo Đukanović u intervjuu "Vremenu" izjavljuje da bi bilo politički pogrešno da Milošević ostane na bilo kom položaju u Srbiji ili SRJ - slede napadi državnih srpskih medija.
* 21. 2. - Zoran Đinđić izabran za gradonačelnika Beograda, prvog nekomunističkog od 1944; skinuta zvezda sa skupštine grada.
** Ostvareni zahtevi tromesečnih protesta oko koalicije "Zajedno"; studentski protesti se nastavljaju - traži se smena rektora BU Dragutina Veličkovića.

* 22. 2. - U Roslinu, Škotska, naučnici objavili da su uspješno klonirali ovcu Dolly, rođenu prošlog jula.
* 27. 2. - Irska legalizira razvod braka.
* 28. 2. - U Turskoj održan sastanak Saveta nacionalne bezbednosti u kome je usvojen memorandum predložen od strane vojske kojim se traži zaustavljanje islamističke politike premijera Nedžmetina Erbakana, koji je prisiljen podneti ostavku.
* 28. 2. - Potpisan Sporazum o specijalnim paralelnim odnosima između SRJ i Republike Srpske.
* 28. 2. - Pokušaj pljačke banke u Los Angelesu eskalira u znamenitu pucnjavu u North Hollywoodu.

### Mart/Ožujak
* 1. 3. - Pobuna u Albaniji: u zemlji proglašeno vanredno stanje zbog nemira izazvanih propašću finansijskih piramida u januaru; anarhija na jugu, opljačkani magacini s oružjem, nakon čega je predsednik Sali Berisha je u ovo vreme naredio otvaranje depoa s oružjem na severu.
* 4. 3. - Rektor Veličković odbija da podnese ostavku, traži smenu nekih dekana; studenti upali na prijem ministarke Milentijević.
* 6. 3. - Lokalni izbori u BiH se ponovo odlažu, sa jula na septembar.
* 6. 3. - Studenti u Makedoniji štrajkuju 19. dan zbog zakona o uvođenju albanskog jezika na učiteljski fakultet.
* 7. 3. - Šrilankanski građanski rat: Tamilski tigrovi su zauzeli bazu Vavunathivu kod Batticaloe, uz obostrane znatne gubitke.
* 9. 3. - Reper The Notorious B.I.G. ubijen u Los Angelesu, pola godine nakon Tupac Shakura.
* 10. 3. - U Hagu počinje suđenje četvorici za zločine u logoru Čelebići.
* 10. 3. - Milo Đukanović u poseti SAD.

* 16. 3. - Afera Sandline: papuanska vojska je razoružala plaćenike na Bougainvilleu, koje je angažovao premijer Julius Chan - podnosi ostavku nekoliko dana kasnije.
* 18. 3. - Vladimir Šoljić novi predsjednik FBiH, zamjenik Ejup Ganić.
* 19. 3. - Usvojena ostavka rektora BU Dragutina Veličkovića, čime su ispunjeni svi zahtevi studentskog protesta 1996-97.
* 20. 3. - BK televizija ograničena na Beograd i Novi Sad, nakon što su RTS i PTT uskratili korišćenje emisione tehnike.
* 20. 3. - UN-ov program hrane za naftu: u Irak stiže prva hrana i medicinski materijal.
* 24. 3. - 69. dodjela Oscara: najbolji film je *[[The English Patient (film)|The English Patient]]*, ukupno devet nagrada od 12 nominacija, *[[Fargo (film)|Fargo]]* dve nagrade od devet nominacija; najbolji strani film je češki "Kolja".
** Format DVD je pokrenut u SAD (u Evropi sledeće godine).
* 25. 3. - Milo Đukanović podneo ostavku na mesto potpredsednika DPS, kritikovan zbog negativnih ocena Miloševića (vraća se 13. maja).
* 26. 3. - U očekivanju komete, 39 pripadnika kulta Nebeska vrata vrše masovno samoubistvo u San Diegu.
* 31. 3. - Prvi broj "Kohe Ditore".

### April/Travanj

* 1. 4. - Perihel svetle komete Hale-Bopp.
* 1. 4. - Prvi krug posljednjih Izbora za Županijski dom Sabora Republike Hrvatske (42 od 63 mjesta za HDZ).
* 1. 4. - Intervju Danice Drašković za B-92, govori o krizi koalicije "Zajedno" i tvrdi da postoji "tiha koalicija" između DS i SPS.
* 4. 4. - Thalitski masakr: ubijena 52 od 53 seljana u jednom alžirskom selu. Još 93 ubijenih u Haouch Khemisti 22-og i 42 u Omariji 23-eg.
* 8. 4. - Otvoren je novi Maslenički most, na autocesti A1.
* 11. 4. - U Beogradu, u restoranu "Mama mia", ubijen Radovan Stojičić - Badža, general policije i v.d. ministra unutrašnjih poslova Srbije.
* 13. 4. - Papa Jovan Pavle II posetio Sarajevo.
* 13. 4. - Lokalni izbori u Hrvatskoj, HDZ dobio najviše glasova u Zagrebu, a SDP u Rijeci (glasalo se i u istočnoj Slavoniji i to dva dana zbog nepravilnosti).
* 15. 4. - Operacija Alba ("Svitanje"): u Albaniju stiže 7.000 vojnika iz Italije i drugih zemalja da povrate red.
* 15. 4. - U BiH postignut dogovor o centralnoj banci i novoj valuti, konvertibilnoj marci (u opticaju od iduće godine).
* 15. 4. - Vlajko Stojiljković je novi ministar unutrašnjih poslova Srbije (do 2000).
* 19. 4. - Predsednik Srbije Milošević u poseti Atini, tri dana nakon crnogorskog premijera Đukanovića.
* 19. 4. - Izbori u Bugarskoj su veliki uspeh desnog Saveza demokratskih snaga, Ivan Kostov postaje premijer sledećeg meseca (do 2001).
* 20. 4. - Glavni odbor SPO nominovao Vuka Draškovića za predsednika Srbije, podržava ga i "Zajedno".
* 22. 4. - Okončana četveromjesečna talačka kriza u japanskoj ambasadi u Limi, napadom peruanskih specijalaca i likvidacijom gerilaca pokreta MRTA i oslobađanjem zatočenih talaca.
* 24. 4. - Milorad Vučelić, Dušan Matković i Živadin Jovanović novi potpredsednici SPS.
* 29. 4. - Konvencija o hemijskom oružju je na snazi.
* 30. 4. - Lik Ellen DeGeneres "izlazi" kao gay u vrlo gledanoj epizodi TV serije.

### Maj/Svibanj

* 1. 5. - Opći izbori u Ujedinjenom Kraljevstvu 1997 na kojima je hametice poražena vladajuća Konzervativna stranka premijera Johna Majora: laburisti 419 mandata (+146), konzervativci 165 (-178), liberal-demokrati 46 (+28). Na vlast poslije 18 godina u opoziciji dolaze laburisti na čelu s Tonyjem Blairom.
* 3. 5. - Pjesma Eurovizije u Dublinu: Katrina and the Waves iz UK prvi, E.N.I. iz Hrvatske 17. ("Probudi me"), Alma Čardžić iz BiH 18. ("Goodbye").
* 4. 5. - Proslava JSO u Kuli, prisustvuje predsednik Milošević (snimak prikazan 2003).
* 4. 5. - U Drvaru zapaljeno 25 kuća u vlasništvu izbeglih Srba.
* 6. 5. - Kancelar eksčekera Gordon Brown najavljuje da će Banka Engleske imati nezavisnost u određivanju kamatne stope (zakon donesen 1998).
* 7. 5. - Duško Tadić osuđen prvostepeno pred ICTY za ratne zločine (pušten 2008).
* 10. 5. - Zemljotres na istoku Irana, preko 1.500 mrtvih.
* 11. 5. - IBM Deep Blue porazio Garija Kasparova u revanšu.
* 12. 5. - Prvi čečenski rat se okončava potpisivanjem rusko-čečenskog mirovnog ugovora - novi rat dolazi 1999.
* 12 - 15. 5. - Prognani bosanski Hrvati napadaju Srbe u selima oko hrvatske Kostajnice.
* 15. 5. - Firma Amazon izašla na berzu NASDAQ. Ove godine su krenuli sa distribucionom mrežom sa dva pakirna skladišta ("fulfillment centra") na obe obale SAD.
* maj - Formira se neuobičajeno jak El Niño - traje do juna sledeće godine, usloviće aktivnu sezonu tropskih ciklona u južnom Pacifiku, velike padavine u afričkoj dolini Raseda i u Kaliforniji.
* 16. 5. - Mobutu Sese Seko napušta Zair, trupe Laurenta Kabile sutradan ulaze u glavni grad. To je kraj Prvog kongoanskog rata, u kome je stradalo možda 250.000 ljudi. Još krvaviji rat sledi 1998-2003.
** Vraća se stari naziv zemlje Demokratska Republika Kongo i stara zastava ( → ).
* 19. 5. - Marina Matulović Dropulić (HDZ) nova je gradonačelnica Zagreba (do 2000).
* 19. 5. - Oružani okršaj albanske bande i makedonskih snaga kod Debra.
* 22. 5. - Kelly Flinn, prva žena pilot na B-52, prihvata otpust iz armije kako bi izbegla vojni sud (laganje u vezi preljube).
* 23. 5. - Muhamed Hatami pobedio na izborima i postaje prvi reformistički predsednik Irana (do 2005).
* 25. 5. - Građanski rat u Sijera Leoneu: vojni udar obara Ahmad Tejan Kabbaha, dolazi major Johnny Paul Koroma (do 1998). Nastupa talas nasilja i pljački.

* 27. 5. - NATO i Rusija potpisali u Parizu Osnivački akt o uzajamnim odnosima, saradnji i sigurnosti. NATO kaže da nema planove za postavljanje novih stalnih snaga u novim članicama; dva dana kasnije formiran Savet evroatlantskog partnerstva, kao naslednik Saveta za severnoatlantsku saradnju iz 1991.
* 31. 5. - Madeleine Albright u Zagrebu i Beogradu - poziva se na izručenje optuženih za ratne zločine, povratak izbeglica, medijske slobode.

### Jun/Juni/Lipanj
* 25. 5. - 1. 6. - U Francuskoj održani prijevremeni parlamentarni izbori na kojima pobjeđuju stranke ljevice, te je desničarski predsjednik Jacques Chirac prisiljen započeti Treću kohabitaciju sa budućim socijalističkim premijerom Lionelom Jospinom (do 2002).
* 1. 6. - Državni sekretar Albright u poseti Sarajevu i Brčkom, gde je otvoren most preko Save.
* 1. 6. - CNN prikazuje dokumentarac o Arkanu, on kasnije podnosi tužbu.
* 1. 6. - Hugo Banzer, nekadašnji vojni diktator Bolivije (1971-78), demokratski je izabran za predsednika (do 2001).
* 5. 6. - U Puli napadnut Vlado Gotovac, kandidat HSLS na predsjedničkim izborima; u Osijeku pomilovan Ante Gudelj, osuđen za ubistvo Josip Reihl-Kira.
* 5. 6. - U Republici Kongo izbija građanski rat (do 1999): predsednik Pascal Lissouba je naredio pritvaranje ranijeg predsednika Nguessoa i razoružanje njegove milicije Cobra. 
* 8. 6. - Franjo Tuđman stigao "Vlakom mira" u Vukovar.
* 9. 6. - Italijanski Stet i grčki OTE objavili da kupuju 49% srpskog Telekoma za 1,568 milijardi maraka.
* 11. 6. - Kao odgovor na prošlogodišnji Masakr u Dunblaneu, britanski parlament sada zabranjuje i ručno oružje ispod kalibra .22 (5,6&nbsp;mm)
* 15. 6. -  Predsjednički izbori u Hrvatskoj - Franjo Tuđman reizabran u prvom krugu, sa 61% glasova, odziv 55% (OESS kritizira izbore).
* 15. 6. - Rascep među Crvenim Kmerima: Son Sen je ubijen po naređenju Pol Pota, sa 13 članova porodice. Pot je teško bolestan, beži od trupa lidera druge frakcije Ta Moka, ali je uhvaćen, ostaje u pritvoru do smrti sledeće godine.
* 17. 6. - Evropsko vijeće odlučuje uvesti Pakt stabilnosti i rasta: praćenje fiskalne discipline u Europskoj gospodarskoj i monetarnoj uniji (na snazi od 1998-99).
* 18. 6. - Carlos Westendorp, novi Visoki predstavnik u BiH, stigao u Sarajevo.
* 20 - 22. 6. - Sastanak G7 u Denveru: pozvana je Rusija, tako da će do 2014. postojati G8.
* 23. 6. - U Srbiji se raspala koalicija Zajedno.
* 25. 6. - Velika erupcija Soufrière Hillsa na Montserratu - glavni grad Plymouth je uništen i napušten.
* 26. 6. - Bertie Ahern je novi irski premijer ("tiš'h", do 2008).
* 27. 6. - U istočnoj Slavoniji uhapšen bivši vukovarski gradonačelnik Slavko Dokmanović i izručen u Hag (ubio se u ćeliji 1998).
* 28. 6. - Predsjednica RS Biljana Plavšić smjenila ministra unutr. poslova Dragana Kijca zbog nepodnošenja izvještaja o poslovanju firmi Centreks i Selekt-impex.
* 29. 6. - Biljana Plavšić zadržana na surčinskom aerodromu nakon povratka iz Londona; sutradan je u Bijeljini, u pratnji SFOR-a se vraća u Banjaluku.
* 29. 6. - 6. 7. - Na prevremenim izborima u Albaniji, opozicioni socijalisti dobijaju dve trećine mandata. Istovremeno održan referendum na kome je obnova monarhije odbijena istim udelom.
* 30. 6. - Bloombsbury Publishing izdaje prve primjerke romana J. K. Rowling *[[Harry Potter i Kamen mudraca]]* (još šest knjiga do 2007).
* 30. 6. - Mesut Yılmaz je ponovo turski premijer (do 1999), nakon Necmettina Erbakana koji se povukao pod pritiskom vojske i Susurlučkog skandala (→ turska Duboka država).

### Jul/Juli/Srpanj

* 1. 7. -  prelazi pod suverenitet NR Kine nakon vladavine Ujedinjenog Kraljevstva (1841–1941 i 1945–1997). Predviđeno je da se u Specijalnoj administrativnoj regiji strukture održe 50 godina.
* 1. 7. - Svetska banka je do daljnjeg suspendovala zajam Hrvatskoj od 30 miliona dolara, pod pritiskom SAD (Dejton, izbeglice).
* 2. 7. - *[[Istočnoazijska ekonomska kriza]]*: Tajland devalvira baht, vrednost mu pada 20%, do kraja meseca pod pritiskom i valute Malezije, Filipina, Indonezije, Singapura.
* 3. 7. - Predsednica RS Biljana Plavšić raspustila skupštinu tog entiteta (sukob sa "paljanskim" vođstvom SDS, tj. Momčilom Krajišnikom).
* 4. 7. - Američki *[[Mars Pathfinder]]* je na Marsu - uz lender, prvi uspešan na planeti od 1976, tu je i prvi rover, *Sojourner*.

* 5. 7. - Krčki biskup Josip Bozanić imenovan za novog zagrebačkog nadbiskupa (kardinal od 2003, odreknuće 2023).
* 5. 7. - Uspostavljena Požeška biskupija.
* 5. 7. - Počinju centralnoevropske poplave u Češkoj, Poljskoj i Nemačkoj, stradalo je 114 ljudi.
* 5. 7. - Inicijativa nenasilja egipatske grupe Al-Jama'a al-Islamiyya: nakon višegodišnje terorističke kampanje, u dogovoru sa vladom se odriču nasilja - ali članovi grupe u egzilu, na čelu sa Aymanom al-Zawahirijem se protive.
* 5. 7. - U Kambodži izveden državni udar kojim je Hun Sen svrgnuo Norodoma Ranaridha. Hun Sen za sada ostaje Drugi premijer, a premijer će biti 1998-2023.
* 6. 7. -  Završen EuroBasket 1997 u Španiji - Jugoslavija 1, Hrvatska 11, BiH 15; u timu prvenstva Aleksandar Đorđević (MVP), Dejan Bodiroga, Željko Rebrača. 
* 8 - 9. 7. - Samit NATO u Madridu: Poljska, Češka i Mađarska su pozvane u članstvo (ostvareno 1999, prvo proširenje od reunifikacije Nemačke 1990). U Slovačkoj nije bio dovoljan odziv na referendumu u maju; Clinton se usprotivio pozivu za Rumuniju i Sloveniju zbog očekivanih troškova; osnovana je Komisija NATO-Ukrajina.
* 9. 7. - U sukobu sa makedonskom policijom, koja je skinula albansku zastavu sa opštine u Gostivaru, poginula dva Albanca.
* 10. 7. - SFOR-ova "Operacija Tango": u Prijedoru uhapšen optuženik za ratne zločine Milan Kovačević, a Simo Drljača ubijen nakon što je otvorio vatru - sledi niz napada na UN i NATO u RS (Kovačević umro u ćeliji 1998).
* 10. 7. - Raspuštena lokalna vlast u Novom Pazaru.
* 10. 7. - ETA kidnapovala političara Miguel Ángel Blanca i ubila ga dva dana kasnije - velike demonstracije u zemlji.
* 11. 7. - Milica Pejanović-Đurišić na čelu DPS umesto Momira Bulatovića.
* 14. 7. - Haški tribunal osudio bosanskog Srbina Duška Tadića na 20 godina zatvora zbog učešća u etničkom čišćenju bosanskih muslimana na području Prijedora (pušten 2008).
* 15. 7. - Slobodan Milošević izabran u Saveznoj skupštini za predsednika SR Jugoslavije, preuzima dužnost 23. 7. (do 2000).
* 15. 7. - Gianni Versace, italijanski modni kreator, ubijen u Miami Beachu.
* 16. 7. - Telohranitelj Vojislava Šešelja pretukao advokata Nikolu Barovića nakon emisije na BK televiziji.
* 16. 7. - Dow Jones Industrial Average prvi put zatvoren preko 8.000 poena (udvostručio vrednost za 30 meseci).
* 17. 7. - F. W. Woolworth Company objavljuje da zatvara preostale prodavnice.
* 18. 7. - Novi izborni zakon u Srbiji, 29 izbornih jedinica umesto devet - deo opozicije najavljuje bojkot izbora.
* 25. 7. - Potpredsednik K. R. Narayanan postaje prvi indijski predsednik iz kaste dalita (do 2002).

* 27. 7. - *[[Stargate]]*: na programu mreže Showtime premijerno emitiran TV-film *[[Children of the Gods]]*, odnosno prve dvije epizode TV-serije *[[Stargate SG-1]]* - nastavak filma iz 1994, serija ima 10 sezona sa 214 epizoda.
* 28. 7. - Delegacija SPS u Podgorici dočekana kamenjem i jajima.
* 30. 7. - Revanš kvalifikacija za Ligu šampiona: Kroacija - Partizan 5:0 (prošlonedeljni meč u Beogradu bio je prvi između timova iz SRJ i Hrvatske).
* 30. 7. - Dve eksplozije na pijaci Mahane Yehuda u Jerusalimu - 16 mrtvih.
* jul - oktobar - Indonežanski šumski požari (krčenje zemlje vatrom i sušnija sezona nego inače zbog El Ninja) izazivaju najgoru izmaglicu u Jugoistočnoj Aziji, s velikim poremećajima za zdravlje i saobraćaj.

### Avgust/August/Kolovoz
* 1. 8. - McDonnell Douglas se pripojio Boeingu. Steve Jobs se vratio u Apple Inc.
* 2. 8. - Westendorp uvodi međunarodni embargo na ambasadore BiH, jer se tri strane ne mogu dogovoriti oko podele objekata.
* 3. 8. - Bošnjački povratnici beže iz Jajca, nakon što je grupa Hrvata zapalila njihove kuće, jedan poginuo.
* 3 - 11. 8. - Dva komorska otoka se otcjepljuju, Anjouan (3.) i Mohéli (11.) - nakon pokušaja povratka pod francusku vlast, Komori će se ponovo ujediniti, uz novi ustav 2002.
* 4. 8. - Jeanne Calment umire sa 122 godine starosti.
* 5. 8. - Predsednik Clinton potpisao Zakon o pomoći poreskom obvezniku (smanjeni neki federalni porezi od 1998) i omnibus Zakon o balansiranom budžetu.
* 6. 8. - Korean Air Flight 801: Boing 747 srušio se na putu iz Seula u blizini aerodroma Guam. Poginulo 228 putnika i članova posade, a 26 ih preživelo.
* 7. 8. - Kambodžanski ministar inostranih poslova Ung Huot je formalno preuzeo dužnost prvog premijera, zamenivši zbačenog princa Norodoma Ranariddha.
* 8. 8. - Sastanak Holbrooke-Milošević: H. kaže da će Karadžić biti uhapšen ako se ne skloni iz javnosti.
* 11. 8. - Uspostavljen Ustavni sud BiH, zvanično počinje s radom Centralna banka BiH.
* 13. 8. - Na Comedy Centralu emitovana prva epizoda *[[South Park]]a* - 26 sezona, 328 epizoda do 2023.
* 17. 8. - Pripadnici Šestog odreda brigade za antiteroristička dejstva MUP RS (naklonjen B. Plavšić) zauzeli Centar javne bezbednosti u Banjaluci i zaplenili uređaje za prisluškivanje i tonske zapise.
* 20. 8. - SFOR zauzeo šest policijskih stanica u Banjaluci pod kontrolom (bivšeg) ministra Kijca.
* 21. 8. - Album *Be Here Now* grupe *[[Oasis]]* postaje najbrže prodavani ikad u UK (ali kritike su slabe, nazivaju ga "krajem Britpopa").
* 24. 8. - RTV u Banjaluci prekinula emitovanje paljanskog programa. Pošto to znači i prekid "Kassandre", State Department se založio kod distributera Coral Pictures da obezbedi seriju.
* 28. 8. - Neredi u Brčkom, Srbi bacaju kamenje na američki SFOR koji je pokušao zauzeti policijsku stanicu.
* 28. 8. - Masakr u Raisu je jedan od najgorih u Alžiru, zvanično 98 mrtvih, pominju se i više cifre.
* 28. 8. - Angolski građanski rat: UN uvode sankcije pokretu UNITA.
* 29. 8. - U Kaliforniji osnovan Netflix, bave se prodajom pa iznajmljivanjem DVD-ova, od 2007. počinju striming.
* 31. 8. - Diana, Princeza od Walesa teško ozlijeđena u prometnoj nesreći, umire nekoliko sati iza ponoći.

### Septembar/Rujan

* 1. 9. - Konfrontacija američkog SFOR-a i Srba kod predajnika Udrigovo na Majevici - SFOR ga sutradan napušta, nakon što su Srbi pristali da "ublaže propagandu" ("Udrigovski sporazum").
* 1. 9. - U intervjuu Feral Tribune-u Miro Bajramović opisuje ubistva Srba u Gospiću i u Pakračkoj Poljani 1991. pod Merčepovom komandom.
* 1. 9. - U Podgorici prvi broj lista "Vijesti".
* 1. 9. - Na snazi je Dablinska konvencija o odgovornosti zemalja EU za azilante.
* 6. 9. - Sahranu princeze Dajane gleda preko dve milijarde ljudi.
* 6. 9. - *Oxygen in Moscow*: Jean Michel Jarre svira pred 3,5 miliona ljudi.
* 7. 9. - Prvi let F-22 Raptor, u službi od 2005.
* 8. 9. - Krajišnik, Kijac, prem. Kličković i preds. skup. Dragan Kalinić se morali skloniti u hotel "Bosna" nakon neuspešnog mitinga ("Svesrpski sabor") u Banjaluci.
* 11. 9. - U Škotskoj održan referendum na kome su se birači izjasnili za devoluciju Ujedinjenog Kraljevstva, odnosno prvi zasebni škotski parlament nakon 290 godina.
* 12 - 18. 9. - 15. nacionalni kongres KP Kine: Jiang Zemin je reizabran za generalnog sekretara, teorija Deng Xiaopinga je dodata u partijski, i državni, ustav.
* 13 - 14. 9. - Prvi opštinski izbori u BiH posle rata.
* 15. 9. - Štrajk GSP i Gradske čistoće u Beogradu - premijer Marjanović, predsednik gradske vlade Spasoje Krunić (SPO) i sindikati sutradan postigli dogovor.
* 15. 9. - Registrovan je domen *google.com* (ranije korišćen Stanfordov domen).
* 17. 9. - Pet članova OHR-a i sedam UNMIBH-a, među njima i zamenik visokog predstavnika Gerd Wagner, poginulo u helikopterskoj nesreći kod Gornjeg Vakufa.
* 18. 9. - Teroristički napad u Mostaru: 29 povrijeđenih u islamističkoj eksploziji navečer.
* 18. 9. - U Velsu održan referendum kojim su se birači izjasnili za devoluciju Ujedinjenog Kraljevstva, odnosno stvaranje zasebne Nacionalne skupštine.
* 18. 9. - Savet Bezbednosti UN kritikuje Hrvatsku zbog spore repatrijacije izbeglica.
* 20. 9. - Karl Habsburg krstio najstarijeg sina Ferdinanda Zvonimira u Zagrebu.
* 21. 9. -  Izbori u Srbiji:
** Predsednički: u drugi krug odlaze Zoran Lilić (SPS) i Vojislav Šešelj (SRS).
** Skupštinski: vladajuća koalicija SPS-JUL-Nova Demokratija 110 mesta, SRS 82, SPO 45. Izbore bojkotovalo 16 partija među kojima i DS, DSS i GSS (izlaznost 57,47%).
* 21. 9. - Alžirski građanski rat: Armija islamskog spasa proglašava jednostrano primirje, kako bi se ogradila od nasilja Oružane islamske grupe (GIA).
* 24. 9. - Sastanak Plavšić-Krajišnik-Milošević u Beogradu, dogovoreni skupštinski izbori u novembru i predsednički u decembru.
* 26. 9. - Zemljotresi u Italiji, srušio se deo Bazilike Svetog Franje Asiškog.
* 26. 9. - Nikola Jorgić proglašen krivim za genocid tijekom rata u Bosni na njemačkom sudu te osuđen na četverostruku doživotnu zatvorsku kaznu (umro 2014). Ova presuda je postavila presedan jer je neočekivano postala prvi pravni primjer sudske presude za bosanski genocid, četiri godina prije nego je MKSJ osudio Radislava Krstića za taj najteži i najteže dokaziv zločin.
* 26. 9. - Garuda Indonesia Flight 152: avion pao na Sumatri, 234 mrtvih.
* 30. 9. - Zoran Đinđić smenjen s mesta gradonačelnika Beograda (glasovima SPO, SPS i SRS), smene i na Studiju B - miting sazvan zbog toga rasteran silom.
* rujan - Kampanja protiv korupcije u Hrvatskoj - uhapšeni pomoćnik ministra gospodarstva i šef vojne policije u Splitu (?).

### Oktobar/Listopad
* 1. 10. - Zvanični početak protesta albanskih studenata u Prištini koji traže povratak u zgrade, policija ih rasturila, kao i u još nekoliko gradova.
* 1. 10. - SFOR zauzeo četiri TV predajnika u RS.
* 2. 10. - Potpisan Amsterdamski ugovor, izmena Mastrihtskog: neke ovlasti su prenijete na Europski parlament, uveden je Visoki predstavnik Unije za spoljne poslove i sigurnosnu politiku (na snazi od 1999).
* 4. 10. - *[[Promise Keepers]]* organizuju okupljanje preko milion ljudi u Washingtonu.
* 4. 10. - Pljačka banke Loomis Fargo u Charlotteu, odneseno 17,3 miliona dolara.
* 5. 10. - U drugom krugu predsedničkih izbora u Srbiji, Vojislav Šešelj pobedio Zorana Lilića, ali Republička izborna komisija njegovu pobedu nije priznala zbog nedovoljnog broja izašlih birača (cenzus 50%).
* 5. 10. - Prvi krug predsedničkih izbora u Crnoj Gori, Bulatović u maloj prednosti nad Đukanovićem.
* 6. 10. - Desetorica bosanskih Hrvata se predala Haškom tribunalu, među kojima Dario Kordić.
* 15. 10. - Lansirana sonda Cassini–Huygens, do Saturna stiže 2004.
* 15. 10. - Vozilo ThrustSSC postiže kopneni brzinski rekord: 1228&nbsp;km/h, probijen je zvučni zid.
* oktobar - Predstavljen Internet Explorer 4 za Windows koji će sledeće godine preuzeti primat od Netscape Navigatora zahvaljujući integraciji sa operativnim sistemom.
* 16. 10. - Rat u Republici Kongo: milicija Cobra i angolska vojska zauzimaju Brazzaville - Sassou Nguesso je predsednik umesto Lissoube.
* 17. 10. - Izgorelo Jugoslovensko dramsko pozorište (obnovljeno 2003).
* 17. 10. - U Santa Clari na Kubi svečano sahranjeni posmrtni ostaci Che Guevare.

* 18. 10. - Otvoren Guggenheimov muzej u Bilbau arhitekte Franka Gehryja. 
*   18. 10. - Skinhedi u Beogradu ubili romskog dečaka Dušana Jovanovića.
* 19. 10. -  U drugom krugu predsedničkih izbora u Crnoj Gori, Milo Đukanović pobedio Momira Bulatovića za oko 5,5 hiljada glasova; Bulatović i Beograd ne priznaju regularnost izbora.
* 23. 10. - Istočnoazijska ekonomska kriza: berza u Hong Kongu pala 10,4 %, južnokorejski von počinje da slabi.
* 24. 10. - U Beogradu ubijen Zoran Todorović Kundak, generalni sekretar JUL-a i direktor Beopetrola.
* 27. 10. - Azijska kriza: Dow Jones Industrial Average pao 554 poena, trgovanje suspendovano.
* listopad - Predsjednik Tuđman govori na proslavi Mladeži HDZ-a o "genetski programirani[m] protiv slobodne i nezavisne hrvatske države".
* 27. 10. - 3. 11. - Generalni sekretar KPK Jiang Zemin u poseti SAD.
* 30. 10. - Velimir Ilić isključen iz Predsedništva SPO (kasnije osniva Novu Srbiju).
* oktobar - SAD pooštrile sankcije Sudanu, zbog veza sa terorističkim grupama.

### Novembar/Studeni
* 2. 11. - Tropska oluja Linda izaziva preko 3.000 žrtava na jugu Vijetnama.
* 11. 11. - Obnovljen železnički saobraćaj između Srbije i Hrvatske (Šid-Tovarnik i Bogojevo-Erdut).
* 12. 11. - Ramzi Yousef proglašen krivim za napad na WTC 1993.
* 17. 11. - U Luksoru, Egipat, 6 militanata, koji se protive odricanju od nasilja, ubilo 62 ljudi ispred hrama Hatšepsut.
* 19. 11. - U mjestu Des Moines, Bobbi McCaughey rodila sedmorke.
* 21. 11. - I donji dom Sabora odobrava izmjene Ustava Republike Hrvatske, između ostalog zabranjuje se obnova Jugoslavije ili neke druge balkanske sveze.
* 22-23. 11. - Prevremeni skupštinski izbori u Republici Srpskoj: SDS 24 mesta, Srpski narodni savez - Biljana Plavšić i SRS po 15 itd.
* 23. 11. - Milan Kučan reizabran za predsednika Slovenije.
* 27. 11. - U sukobima srpskih snaga bezbednosti i kosovskih Albanaca kod mesta Srbica i u selu Rezniće poginula dva policajca i jedan Albanac, četiri policajca povređena.
* 28. 11. - OVK se pojavljuje u javnosti na albanski Dan zastave.

### Decembar/Prosinac
* 3. 12. - Konstituisana Narodna skupština u Srbiji, Dragan Tomić i dalje predsednik.
* 3. 12. - Požar u fabrici namenske proizvodnje "Milan Blagojević" u Lučanima kod Čačka - poginulo i umrlo osmoro radnika.
* 3. 12. - Otavska konvencija: potpisan ugovor o zabrani protupješačkih mina; nisu potpisale SAD, Rusija, Kina i još 29 zemalja.
* 10. 12. - Bonska konferencija Vijeća za implementaciju mira: Ured visokog predstavnika za Bosnu i Hercegovinu dobio veća ovlašćenja.
* 10. 12. - Akmola je glavni grad Kazahstana umesto Almatija, dogodine menja ime u Astana.
* 11. 12. - Odbor UN prihvaća Protokol iz Kyota (na snazi od 2005) - produžetak Okvirne konvencije iz Rija 1992, obvezuje na redukciju plinova staklenika, nasljeđuje ga Pariški sporazum iz 2016.
* 12 - 13. 12. - Evropski savet u Luksemburgu: poziv Estoniji, Poljskoj, Češkoj, Mađarskoj, Sloveniji i Kipru za pregovore o pristupanju (počinju sledećeg marta, pristupili 2004. sa još četiri zemlje, Latvijom, Litvom, Slovačkom i Maltom).
* 16. 12. - Epizoda *[[Pokémon]]*-a *Dennō Senshi Porygon* bljeskavom slikom izazvala napade kod nekoliko stotina gledalaca.
* 19. 12. - U SAD premijerno prikazan *[[Titanic (1997 film)|Titanic]]*, film Jamesona Camerona.
* 20. 12. - Ylva Nowén prvi put osvaja zlatnu medalju na svjetskom prvenstvu u slalomu.
* 21. 12. -  U drugom krugu ponovljenih izbora za predsednika Srbije Milan Milutinović (SPS) pobedio Vojislava Šešelja - stupa na dužnost 29. 12., radikali i ostala opozicija smatraju da su izbori pokradeni.
* 22. 12. - Američki predsednik Klinton u poseti BiH.
* 25. 12. - Na Kubi, prvi put posle tri decenije, javno proslavljen Božić. Predsednik Fidel Kastro proglasio taj dan praznikom u čast pape, koji je u januaru 1998. posetio Kubu.
* 25. 12. - Zvanično osnovana Opera i teatar Madlenianum u Zemunu (faktički 1999).
* 29. 12. - Ejup Ganić predsjednik Federacije BiH.
* 29. 12. - U Hong Kongu počinje ubijanje preko milion pilića kako bi se sprečilo širenje ptičijeg gripa, soj H5N1.
* 30. 12. - Rasturene demonstracije albanskih studenata u Prištini.
* 30. 12. - U četiri sela alžirskog vilajeta Relizane ubijeno 272 do 412 seljana, još tri sela u regionu na meti 4. januara.

### Kroz godinu
* Toyota Prius ušla u prodaju.
* U SAD i Evropi predstavljen digitalni ljubimac *[[Tamagotchi]]*.

## 1997. u temama

## Rođenja

* 13. 1. - Egan Bernal, kolumbijski biciklista 
* 17. 1. - Jake Paul, influencer, glumac, bokser 
* 3. 3. - Camila Cabello, pevačica 
* 8. 3. - Tijana Bošković, odbojkašica 
* 14. 3. - Simone Biles, američka gimnastičarka 
* 17. 3. - Katie Ledecky, plivačica
* 3. 5. - Ivana Jorović, teniserka
* 8. 6. - Jeļena Ostapenko, latvijska tenisačica 
* 21. 6. - Ferdinand Zvonimir Habsburško-Lorenski, nasljednik kuće Habsburg
* 21. 6. - Rebecca Black, pevačica, internet fenomen
* 26. 6. - Jacob Elordi, glumac 
* 12. 7. - Malala Yousafzai, pakistanska aktivistica, najmlađa dobitnica Nobelove nagrade za mir.
* 10. 8. - Kylie Jenner, model, TV osoba iz porodice Kardashian-Jenner
* 12. 9. - Sydney Sweeney, glumica 
* 30. 9. - Max Verstappen, vozač F1
* 25. 10. - Federico Chiesa, fudbaler 
* 30. 10. - Predrag Vasić, glumac
* 15. 11. - Paula Badosa, španjolska tenisačica
* 16. 12. - Zara Larsson, pevačica
* 23. 12. - Luka Jović, fudbaler
* 24. 12. - Ivana Dojkić, hrvatska košarkašica
* 27. 12. - Ana Konjuh, tenisačica
* Isidora Simijonović, glumica

## Smrti

### Januar/Siječanj
* 11. 1. - Milutin Butković, srpski glumac (* 1930)
* 11. 1. - Aleksandar Ognjanović, glumac i pozorišni reditelj (* 1921)
* 15. 1. - Petar Otoranov, fotoreporter (* 1927)
* 16. 1. - Olga Hebrang, učesnica NOB, udovica Andrije Hebranga (* 1913)
* 16. 1. - Vojislav Mićović (glumac) (* 1911)
* 17. 1. - Clyde Tombaugh, astronom (* 1906)
* 18. 1. - Dušan Karuović, kompozitor (* 1945)
* 25. 1. - Nikola Koljević, bosanskohercegovački političar (* 1936)
* 25. 1. - Voja Leković, društveno-politički radnik SR Srbije i SFRJ (* 1912)
* 31. 1. - Sveta Lukić, srpski književnik i kritičar (* 1931)

### Februar/Veljača
* 3. 2. - Bohumil Hrabal, češki pisac (* 1914)
* 5. 2. - Olga Skrigin, filmski montažer (* 1927)
* 9. 2. - Vojin Komadina, kompozitor (* 1933)
* 11. 2. - Ksenija Cicvarić, pevačica (* 1926)
* 12. 2. - Nora Beloff, britanska novinarka i publicista (* 1919)
* 14. 2. - Marija Maja Čučković, glumica (* 1935)
* 15. 2. - Rade Ćaldović Ćenta (ubijen), beogradski gangster (* 1950)
* 15. 2. - Maja Pavić, novinarka TV Pink (ubijena sa Ćentom) (* 1972)
* 16. 2. - Goran Čavajda Čavke, rock bubnjar (* 1962)
* 19. 2. - Deng Xiaoping, lider NR Kine (* 1904)
* 20. 2. - Vlada Kovačević Tref (ubijen), beogradski biznismen (* 1958)
* 21. 2. - Vladan Cvejić, operski pevač (* 1935)
* 26. 2. - Nuccio Bertone, dizajner i proizvođač automobila (* 1914)
* 27. 2. - Miladin Životić, filozof i politički aktivista (* 1930)

### Mart/Ožujak
* 2. 3. - Miron Flašar, srpski filolog, profesor (* 1929)
* 6. 3. - Cheddi Jagan, predsednik Gvajane (* 1918)
* 9. 3. - The Notorious B.I.G., reper (* 1972
* 10. 3. - Najdan Pašić, socijalni i politički teoretičar (* 1922)
* 14. 3. - Fred Zinnemann, filmski režiser (* 1907)
* 14. 3. - Alija Isaković, književnik (* 1932)
* 16. 3. - Ljubomir Durković-Jakšić, istoričar, profesor, upravnik Patrijaršijske biblioteke SPC (* 1907)
* 19. 3. - Willem de Kooning, slikar (* 1904)
* 27. 3. - Miodrag Vujačić Mirski, srpski slikar (* 1932)
* 30. 3. - Milena Tanjga, novinar i modni kreator (* 1950)
* 31. 3. - Nandor Glid, vajar (* 1924)

### April/Travanj
* 5. 4. - Allen Ginsberg, pesnik (* 1926)
* 9. 4. - Stevo Teodosievski, "kralj" romske muzike (* 1924)
* 11. 4. - Radovan Stojičić Badža (ubijen), načelnik Resora javne bezbednosti MUP-a Srbije (* 1951)
* 12. 4. - Rajko Kojić, gitarista "Riblje čorbe" (* 1956)
* 18. 4. - Ilija Guzina, TV novinar (* 1950)
* 24. 4. - Mihajlo Šaranović, novinar (* 1935)
* 25. 4. - Vjekoslav Rukljač, hrvatski kipar (* 1916.)
* 28. 4. - Kamil Silajdžić, bosanski efendija i hafiz, otac Harisa Silajdžića (* 1916)

### Svibanj/Maj
* 3. 5. - Slavka Jerinić, srpska glumica (* 1931)
* 4. 5. - Lojze Rozman, slovenački glumac (* 1930)
* 7. 5. - Ljuban Jednak, jedini preživeli iz masakra u Glini 1941 (* 1916)
* 16. 5. - Giuseppe De Santis, filmski režiser (* 1917)
* 18. 5. - Rihard Klajn, inženjer RTS-a
* 18. 5. - Mirko M. Kalezić, diplomata (* 1919)
* 18. 5. - Aleksandra Antonić, urednica Tanjuga (* 1927)
* 20. 5. - Svetozar Malešev, direktor "Zmajevih dečjih igara" (* 1935)
* 24. 5. - Ljuba Stepanović, imitator (* 1932)
* 26. 5. - Bratislav Bata Miladinović, reditelj, glumac, pedagog (* 1914)
* 26. 5. - Josip Kopinič, španski borac, partizanski obaveštajac (* 1911)

### Jun/Juni/Lipanj
* 1. 6. - Zvonimir Golob, hrvatski pjesnik (* 1927.)
* 1. 6. - Nikolaj Tihonov, bivši premijer SSSR (* 1905.)
* 16. 6. - Bulat Okudžava, književnik, kantautor (* 1924)
* 16. 6. - Stjepan Zaninović, filmski reditelj i scenarista (* 1926)
* 21. 6. - Živan Milisavac, književnik, pred. Matice srpske, akademik (* 1915)
* 24. 6. - Brian Keith, glumac (* 1921)
* 25. 6. - Jacques-Yves Cousteau, francuski istraživač (* 1910.)

### Jul/Juli/Srpanj
* 1. 7. - Robert Mitchum, glumac, pisac (* 1917)
* 2. 7. - James Stewart, američki filmski glumac (* 1908.)
* 7. 7. - Mate Boban, hrvatski političar u BiH (* 1940)
* 10. 7. - Simo Drljača, bivši komandir policije u Prijedoru (* 1947)
* 12. 7. - Vinko Nikolić, hrvatski emigrantski pisac i novinar (* 1912)
* 15. 7. - Gianni Versace, modni dizajner (* 1946)
* 16. 7. - Dora Maar (Teodora Marković), slikar i fotograf, muza Pabla Pikasa (* 1907)
* 18. 7. - Eugene Merle Shoemaker, astronom (* 1928)
* 23. 7. - Andew Cunanan, ubica Giannija Versacea (* 1969)
* 26. 7. - Vasilije Veinović, episkop mileševski (* 1928)
* 28. 7. - Milan Žeželj, general-pukovnik JNA, narodni heroj (* 1917)
* 30. 7. - Bảo Đại, poslednji car Vijetnama (* 1913)

### Avgust/August/Kolovoz
* 1. 8. - Svjatoslav Rihter, pijanista (* 1915)
* 2. 8. - William S. Burroughs, američki pisac i slikar (* 1914)
* 2. 8. - Fela Kuti, nigerijski muzičar i politički aktivista (* 1938)
* 4. 8. - Jeanne Calment, najstarija dokumentovana osoba u istoriji (* 1875)
* 16. 8. - Fedor Hanžeković, filmski režiser (* 1913)
* 19. 8. - Maja Dimitrijević, glumica (* 1926)
* 22. 8. - Borislav Ilić, novinar i urednik RTS (* 1938)
* 27. 8. - Brandon Tartikoff, bivši predsednik televizije NBC (* 1949)
* 29. 8. - Velimir Lukić, književnik i dramaturg (* 1936)
* 30. 8. - Veselin Đuranović, bivši predsjednik Predsjedništva SFRJ (* 1925)
* 31. 8. - Diana, princeza od Walesa (* 1961)
* 31. 8. - Dodi Fayed, prijatelj Diane, princeze od Walesa (* 1955)

### Septembar/Rujan
* 2. 9. - Stjepan Antoljak, povjesničar (* 1909)
* 5. 9. - Majka Tereza, humanitarka i blaženica (* 1910.)
* 5. 9. - Georg Solti, dirigent (* 1912)
* 6. 9. - Vukašin Gojak (ubijen), major SDG (* 1955)
* 7. 9. - Mobutu Sese Seko, bivši predsednik Zaira/DR Konga (* 1930)
* 9. 9. - Predrag Laković, filmski i pozorišni glumac (* 1929)
* 9. 9. - Burgess Meredith, glumac (* 1907)
* 29. 9. - Roy Lichtenstein, američki pop umjetnik (* 1923)
* 29. 9. - Vojo Kovačević, general-pukovnik JNA, narodni heroj (* 1912)

### Oktobar/Listopad
* 1. 10. - Jerome H. Lemelson, pronalazač (* 1923)
* 2. 10. - Grgo Gamulin, povjesničar umjetnosti (* 1910)
* 5. 10. - Milo Dimitrijević, slikar (* 1929)
* 7. 10. - Janez Vrhovec, srpski glumac (* 1921)
* 12. 10. - John Denver, kantautor (* 1943)
* 12. 10. - Draga Garašanin, arheologinja (* 1921)
* 16. 10. - Olga Karađorđević, grčka princeza i supruga kneza Pavla. (* 1903)
* 18. 10. - Mata Milošević, glumac, reditelj, pedagog (* 1901)
* 19. 10. - Dušan Kostić, književnik, novinar, akademik (* 1917)
* 20. 10. - Dragoljub Dragan Nikitović, sportski novinar TVB (* 1930)
* 21. 10. - Vuk Babić, filmski, pozorisni i TV stvaralac (* 1938)
* 24. 10. - Zoran Todorović Kundak (ubijen), političar i biznismen (* 1959)
* 25. 10. - Marko Vukobrat Jarić, srpski fizičar (* 1952)
* 25. 10. - Vojin Lukić, bivši savezni sekretar za unutrašnje poslove (* 1919)
* 29. 10. - Anton Szandor LaVey, osnivač Crkve Satane (* 1930)
* 30. 10. - Žorž Skrigin, filmski reditelj i snimatelj (* 1910)

### Novembar/Studeni
* 4. 11. - Ibrahim Tepić, historičar (* 1947)
* 5. 11. - Isaiah Berlin, filozof, istoričar ideja (* 1909)
* 20. 11. - Stanislava Pešić, filmska pozorišna i televizijska glumica (* 1941.)
* 23. 11. - Ivan Đurić, istoričar-vizantolog, kandidat za predsednika Srbije 1990. (* 1947)
* 25. 11. - Hastings Banda, prvi predsednik Malavija (* 1898)
* 27. 11. - Branko Ružić (skulptor) (* 1919)
* 28. 11. - Todo Kurtović, društveno-politički radnik SR BiH i SFRJ (* 1919)
* 30. 11. - Kathy Acker, američka spisateljica (* 1947)
* 30. 11. - Rajko Medenica, kontroverzni lekar (* 1939)

### Decembar/Prosinac
* 1. 12. - Stéphane Grappelli, džez violinista (* 1908)
* 5. 12. - Stane Potočar, general-pukovnik JNA, načelnik generalštaba, narodni heroj (* 1919)
* 6. 12. - Petar Lupa, glumac (* 1921)
* 9. 12. - Lazar Udovički, španski borac, general, diplomata (* 1915)
* 15. 12. - Borislav Mihajlović Mihiz, književni kritičar i scenarista (* 1922)
* 18. 12. - Vladan Stojaković, sportski novinar RTS (* 1927)
* 18. 12. - Chris Farley, glumac, komičar (* 1964)
* 19. 12. - Saga Sjöberg, švedska glumica (* 1911)
* 19. 12. - Masaru Ibuka, suosnivač Sony-ja (* 1908)
* 20. 12. - Mirza Idrizović, filmski i TV reditelj (* 1939)
* 20. 12. - Bosiljka Boci, pozorišna i filmska glumica (* 1932)
* 24. 12. - Toshirō Mifune, japanski glumac (* 1920)
* 28. 12. - Čedomil Veljačić, budistički monah (* 1915)
* 30. 12. - Stanko Fabris, arhitekt (* 1909)
* 31. 12. - Vasa Kazimirović, srpski istoričar (* 1921)

### Kroz godinu
* Branko Dude, general-pukovnik JNA, narodni heroj (* 1913)
* Uglješa Uzelac, bivši gradonačelnik Sarajeva (* 1938)
* Mirza Idrizović, režiser i scenarista (* 1939)

## Dani sećanja

## Nobelove nagrade
* '''Fizika''': Steven Chu, Claude Cohen-Tannoudji i William D. Phillips (razvoj metoda za hlađenje i zarobljavanje atoma laserskom svetlošću)
* '''Kemija''': Paul D. Boyer, John E. Walker (razjašnjenje enzimatskog mehanizma u osnovi sinteze adenozin trifosfata) i Jens C. Skou (prvo otkriće enzima za transport jona, natrijum-kalijum pumpe)
* '''Fiziologija i medicina''': Stanley B. Prusiner (otkriće priona, novog biološkog principa infekcije)
* '''Književnost''': Dario Fo (koji podražava srednjevekovne dvorske lude u šibanju autoriteta i podržavanju dostojanstva uniženih)
* '''Mir''': Međunarodna kampanja za zabranu protupješačkih mina i Jody Williams (rad na zabrani i čišćenju protivpešadijskih mina)
* '''Ekonomija''': Robert Merton i Myron Scholes (novi metod određivanja vrednosti derivativa)

## Literatura/Spoljne poveznice

* B92
* KEY EVENTS SINCE DAYTON (OHR) 
*  *Yugoslavia Events Chronology (University of Texas at Arlington)*: Jan - April '97 , May-August '97  & Sept - Dec. 1997  (pokriva ex-Yu prostor).
* Deset Miloševićevih godina u deset slika (8) , vreme.com (pristup 16.1.2013.)
*  Vreme News Digest Agency 

## Povezano
* Godišnji kalendar
* Dnevni kalendar